stanford-oval/wikipedia huggingface dataset:
מייקל ריצ'רדס

| --- | --- |

מייקל ריצ'רדס, 1993
 לידה:  24 ביולי 1949 (בן 75) קולבר סיטי, קליפורניה, ארצות הברית
 שם לידה:  Michael Anthony Richards 
 מדינה:  ארצות הברית 
 תקופת הפעילות:  מ-1979 
 מקום לימודים:  בית הספר לאמנות קליפורניה  מכללת עמק לוס אנג'לס  בית הספר התיכון ת'אוסנד אוקס  קולג' המדינה אוורגרין  תיכון בירמינגהאם 
 פרסים והוקרה:  3 פרסי אמי
 פרופיל ב-IMDb
 
מייקל ריצ'רדס (באנגלית: Michael Richards; נולד ב-24 ביולי 1949) הוא שחקן, תסריטאי ומפיק אמריקאי הידוע במיוחד במשחקו בסדרה "סיינפלד" בתפקיד השכן המגושם והלא מציאותי של ג'רי סיינפלד, קוזמו קריימר, שבזכות תפקידו הוא זכה בפרס אמי שלוש פעמים.
ביוגרפיה

ריצ'רדס נולד בקליפורניה שבארצות הברית, לפיליס וויליאם, במשפחה נוצרית-קתולית. אביו היה ממוצא סקוטי ואנגלי ואימו הייתה ממוצא איטלקי. כשריצ'רדס היה בן שנתיים אביו נהרג בתאונת דרכים. לאחר שסיים את לימודי התיכון, למד ב"מוסד לאמנויות של קליפורניה" ואף קיבל תואר מיוחד של בוגר מדעי הרוח בכיתת הדרמה. הוא היה במאי של צוות בידור במלחמת וייטנאם.
ב-1974 התחתן עם קאת'ליין ליונס, נולדה להם ילדה בשם סופיה וב-1992 הם התגרשו.
לאחר סיום הסדרה "סיינפלד", ריצ'רדס העלה סדרה קומית חדשה, "המופע של מייקל ריצ'רדס". בסדרה זו הוא גילם את ויק נרדוזה, בלש פרטי מוזר שרבים טענו שדמותו היא חיקוי של קריימר. הסדרה נכשלה וירדה אחרי שמונה פרקים. הוא שוב גילם את קוזמו קריימר בתור אורח בקומדיית המצבים "משתגעים מאהבה" בפרק המתרחש באותו הבניין בו מתגוררים ג'רי סיינפלד וקוזמו קריימר.
ביוגרפיה > פרשיות הגזענות והאנטישמיות

בנובמבר 2006, קילל ריצ'רדס שני אנשים שחורים בקללות גזעניות לאחר שהם הפריעו למופע שלו במועדון "Laugh Factory". רבים החשיבו את הדבר לביטוי של גזענות מהמדרגה הראשונה, ואילו אחרים טענו שזו הייתה התפרצות חד פעמית. ריצ'רדס התנצל על דבריו בתוכנית האירוח של דייוויד לטרמן ובתוכנית הרדיו של המטיף השחור ג'סי ג'קסון.
באירוע אחר העיר ריצ'רדס הערות בעלות גוון אנטישמי. בתגובה להאשמתו באנטישמיות הצהיר שהוא מחשיב עצמו ליהודי, למרות שלא נולד להורים יהודים ולא התגייר.
בקיץ 2007 הודיע ריצ'רדס על פרישתו מסטנד-אפ ומעולם הבידור בעקבות הפרשה, ועל כוונתו לצאת למסע חיפוש עצמי, בין היתר בקמבודיה.
ביוגרפיה > הקאמבק

שנה לאחר פרשת הגזענות, הוא חזר ואף תרם את קולו בסרט של ג'רי סיינפלד "כוורת בסרט" וב-2009 אף התארח בסדרה "תרגיע" של לארי דייוויד בתפקיד עצמו במסגרת עלילת האיחוד הפיקטיבי של "סיינפלד" ביחד עם שאר שחקני הסדרה. באחד הפרקים ריצ'רדס אף משתף פעולה עם פרודיה על פרשת ההתפרצות הגזענית 3 שנים קודם לכן.
חיים אישיים

ריצ'רדס היה נשוי לקת'לין ליונס, מטפלת משפחתית, במשך 18 שנה. יש להם בת אחת בשם סופיה. הם נפרדו ב-1992, ובהמשך התגרשו ב-1993.
בשנת 2010 הוא נישא לחברתו משנת 2002, בת' סקיפ. יש להם בן אחד. הם מתגוררים בקולבר סיטי, קליפורניה.
ריצ'רדס הוא חבר במסדר הבונים החופשיים.
הערות שוליים

↑  Martin Lewis, Michael Richards is not Jewish (not that there’s anything wrong with that). HuffPost. November 23, 2006
↑  Michael Richards: Jewish or not?. ynetNews. November 29, 2006
| סיינפלד |
| --- | --- | --- |
| יוצרים | לארי דייוויד • ג'רי סיינפלד |  |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |  |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |  |
| פרקים בולטים | ההתערבות • השומרוני הטוב |  |
| פרס אמי לשחקן משנה מצטיין בסדרת קומדיה |
| --- | --- | --- |
| 1954–1975 | ארט קרני (1954) ‏•‏‏ ארט קרני (1955) ‏•‏‏ ארט קרני (1956) ‏•‏‏ קרל ריינר (1957) ‏•‏‏ קרל ריינר (1958) ‏•‏‏ תום פוסטון (1959) ‏•‏‏ דון נוטס (1961) ‏•‏‏ דון נוטס (1962) ‏•‏‏ דון נוטס (1963) ‏•‏‏ דון נוטס (1966) ‏•‏‏ דון נוטס (1967) ‏•‏‏ ורנר קלמפרר (1968) ‏•‏‏ ורנר קלמפרר (1969) ‏•‏‏ מייקל קונסטנטין (1970) ‏•‏‏ אדוארד אסנר (1971) ‏•‏‏ אדוארד אסנר (1972) ‏•‏‏ טד נייט (1973) ‏•‏‏ רוב ריינר (1974) ‏•‏‏ אדוארד אסנר (1975) |  |
| 1976–2000 | טד נייט (1976) ‏•‏‏ גארי בורגהוף (1977) ‏•‏‏ רוב ריינר (1978) ‏•‏‏ רוברט גיום (1979) ‏•‏‏ הארי מורגן (1980) ‏•‏‏ דני דה ויטו (1981) ‏•‏‏ כריסטופר לויד (1982) ‏•‏‏ כריסטופר לויד (1983) ‏•‏‏ פאט הרינגטון ג'וניור (1984) ‏•‏‏ ג'ון להרוקט (1985) ‏•‏‏ ג'ון להרוקט (1986) ‏•‏‏ ג'ון להרוקט (1987) ‏•‏‏ ג'ון להרוקט (1988) ‏•‏‏ וודי הרלסון (1989) ‏•‏‏ אלכס רוקו (1990) ‏•‏‏ ג'ונתן וינטרס (1991) ‏•‏‏ מייקל ג'טר (1992) ‏•‏‏ מייקל ריצ'רדס (1993) ‏•‏‏ מייקל ריצ'רדס (1994) ‏•‏‏ דייוויד הייד פירס (1995) ‏•‏‏ ריפ טורן (1996) ‏•‏‏ מייקל ריצ'רדס (1997) ‏•‏‏ דייוויד הייד פירס (1998) ‏•‏‏ דייוויד הייד פירס (1999) ‏•‏‏ שון הייז (2000) |  |
| 2001–הווה | פיטר מקניקול (2001) ‏•‏‏ בראד גארט (2002) ‏•‏‏ בראד גארט (2003) ‏•‏‏ דייוויד הייד פירס (2004) ‏•‏‏ בראד גארט (2005) ‏•‏‏ ג'רמי פיבן (2006) ‏•‏‏ ג'רמי פיבן (2007) ‏•‏‏ ג'רמי פיבן (2008) ‏•‏‏ ג'ון קראייר (2009) ‏•‏‏ אריק סטונסטריט (2010) ‏•‏‏ טיי בארל (2011) ‏•‏‏ אריק סטונסטריט (2012) ‏•‏‏ טוני הייל (2013) ‏•‏‏ טיי בארל (2014) ‏•‏‏ טוני הייל (2015) ‏•‏‏ לואי אנדרסון (2016) ‏•‏‏ אלק בולדווין (2017) ‏•‏‏ הנרי וינקלר (2018) ‏•‏‏ טוני שלהוב (2019) ‏•‏‏ דן לוי (2020) ‏•‏‏ ברט גולדשטיין (2021) ‏•‏‏ ברט גולדשטיין (2022) ‏•‏‏ אבון מוס-בכרך (2023) ‏•‏‏ אבון מוס-בכרך (2024) |  |
| --- | --- |
בקרת זהויות :  NLI: 987007457335505171  BnF: cb14220446w (data)  GND: 143574000  ISNI: 0000 0001 1448 5553  LCCN: n96072285  NTA: 073880000  SUDOC: 192116754  VIAF: 76526516   WorldCat (עם VIAF): 76526516
קובי פרחי

| --- | --- |

קובי פרחי, 2014
 לידה:  8 בספטמבר 1975 (בן 49) יפו, ישראל 
 מוקד פעילות:  ישראל ישראל
 תקופת הפעילות:  מ-1991
 זרם:  מטאל
 סוגה:  אוריינטל מטאל, פרוגרסיב מטאל
 כלי נגינה:  שירה, גרואלינג
 חברת תקליטים:  סנצ'ורי מדיה רקורדס 
 שיתופי פעולה בולטים:  אורפנד לנד
 
קובי פרחי (נולד ב-8 בספטמבר 1975) הוא מוזיקאי ישראלי, זמר, ממייסדי להקת המטאל החלוצית אורפנד לנד.
ביוגרפיה

פרחי נולד וגדל ביפו. דרך משפחתו, הוא גילה את אהבתו למוזיקת עולם ומוזיקה אוריינטלית בגיל צעיר, אלו התערבבו עם אהבתו למוזיקת מטאל המרדנית. ב-1991 בימי נעוריו הוא הקים בבת ים את להקת אורפנד לנד, יחד עם חבריו בתיכון. להקה זו הפכה בהמשך למפעל חייו המרכזי. בשירותו הצבאי בצה"ל היה מכונאי נגמ"ש, אך השתחרר כעבור כשנה אחת.
מלבד היותו מוזיקאי, פרחי ייסד ב-1997 חברת תקליטים בשם ׳MDMA׳, שהפיצה אלבומים של מוזיקת מטאל ומוזיקה אלקטרונית לחנויות תקליטים ודיסקים בישראל. כאשר להקת אורפנד לנד החלה להצליח מחוץ לישראל, פרחי עזב את חברת התקליטים ב-2001. באותה שנה אורפנד לנד חזרה לפעילות לאחר 6 שנות הפסקה ונינגה את הופעתה הראשונה בטורקיה. הופעה זו הייתה הראשונה מחוץ לישראל. מאז הלהקה הופיעה ביותר מ-50 מדינות שונות, ונחשבת למייסדת ז'אנר המטאל האוריינטלי. פרחי וחבריו הם מהאמנים הישראלים האהובים ביותר במדינות ערב.
אקטיביזם > עיסוקים נוספים ושיתופי פעולה

לאחר שזכה לבקשות מזוגות שונים, פרחי מתפקד לעיתים גם כמי שמחתן זוגות בחתונות אזרחיות. בנוסף, הוא התארח כזמר בהקלטות ומופעים של אמנים אחרים, ביניהם: Arkan (צרפת), Amaseffer (ישראל), Magor (ישראל), Subterranean Masquerade (ישראל), והזמרת מורן מגל (ישראל). יחד עם אורפנד לנד, פרחי שיתף פעולה עם סטיבן וילסון, Erkin Koray הידוע בכינויו "אבי הרוק הטורקי", Aperco ויהודה פוליקר וכן יחד עם מוזיקאים חברים, הקליט גרסת כיסוי של השיר Jeremy של פרל ג׳אם, כחלק מקמפיין הבאתה של הלהקה לישראל.
בשנת 2017, הגיטריסט המקורי של ״ג׳נסיס״, סטיב האקט, התקשר לקובי פרחי. האקט חיפש אמנים שפועלים למען שלום בין בני אדם, ובחר באורפנד לנד לצורך לשתף פעולה. יחד עם הזמרת הישראלית-ערבית, מירה עוואד, פרחי שר באלבום של האקט, “The Night Siren” ובשיר ״West to East״. האקט המשיך לעבוד עם אורפנד לנד והקליט סולו גיטרה לשיר "Chains Fall To Gravity" באלבום האחרון של הלהקה, ״Unsung Prophets & Dead Messiahs״, שיצא בתחילת 2018.
דיסקוגרפיה

Sahara, 1994
El Norra Alila,1996
Mabool, 2004
The Never Ending Way of ORWarriOR, 2010
2011 ,The Road to OR-Shalem - 20th anniversary live album
All Is One, 2013
KNA'AN - Orphaned Land side project with Amaseffer, 2016
Unsung Prophets & Dead Messiahs, 2018
2023 A Heaven You May Create - 30th anniversary Live with Symphony at Heichal Hatarbut
חיים אישיים

פרחי נשוי, בשנת 2019 פרחי הפך לאב לבתו ליילה. ב-2022 הפך לאב בשנית לבן, אורין.
הערות שוליים

↑  מיכל פלטי, כשהגיטרה מנסרת המואזין שותק, באתר הארץ, 25 בדצמבר 2001
↑  בת נולדה למוזיקאי קובי פרחי, בעמוד הפייסבוק של קובי פרחי, מרץ 2019
| --- | --- |
בקרת זהויות :  BnF: cb166134618 (data)  GND: 1129809641  ISNI: 0000 0003 8000 138X  MusicBrainz: eb185f9e-1304-4877-9e66-292100d48536  VIAF: 258821374   WorldCat (עם VIAF): 258821374 
קובי פרחי יחד עם אורפנד לנד בהופעה
קובי פרחי וסטיבן וילסון
שחף צפוני

| שחף צפוני |
| --- | --- |
 שחף צפוני
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפים
סוג:: שחף
מין:: שחף צפוני
שם מדעי
 Larus argentatus ‏פונטופידן, 1763
תחום תפוצה


שחף צפוני צעיר בעל כסות נוצות אפורה
Larus argentatus argenteus
שחף צפוני (שם מדעי: Larus argentatus, נקרא בעבר שַׁחַף כַּסְפִּי שחף הרינג או שחף אטלנטי) הוא מין של שחף השייך לסדרת החופמאים. הוא נפוץ במערב, מזרח, ומרכז אירופה, באזור סקנדינביה ובאזור הבלטי.
תיאור

הזכר הוא באורך 60–67 ס"מ ומשקלו 1,050-1,525 גרם. הנקבה קטנה יותר: אורכה 55–62 ס"מ ומשקלה 710-1,100 גרם. מוטת הכנפיים יכולה לנוע בין 125 ל-155 ס"מ. הגוף העליון של המבוגרים הוא אפור וראשם וחלקיהם התחתונים לבנים. הכנפיים שחורות עם כתמים לבנים המכונים "מראות". המקור צהוב עם נקודה אדומה ויש טבעת של עור צהוב חשוף סביב העין. הרגליים בדרך כלל ורודות בכל הגילאים, אך הן יכולות להיות צהבהבות, במיוחד באוכלוסייה הבלטית שנחשבה בעבר כתת-מין נפרד.
תיאור > הנקודה האדומה על המקור

לנקודה האדומה הזו יש תפקיד חשוב בתקשורת עם הגוזלים ובהאכלתם. הגוזלים מנקרים בנקודה האדומה, וניקור זה מעורר את ההורים להקיא את המזון שהובא.
תיאור > קול

אחד הקולות אותו משמיע השחף הצפוני מזכיר צחוק, המוכר היטב בחצי הכדור הצפוני ולעיתים קרובות נחשב כסימן ההיכר של אזורי חוף, כדוגמת הממלכה המאוחדת, ומקומות אחרים באירופה.
הגוזלים של השחף הצפוני משמיעים ציוץ חוזר ונשנה, המלווה בתנועת ראש, בשעה שהם מבקשים אוכל או קוראים להוריהם. שחפים צפוניים באזורים עירוניים נוקטים בהתנהגות זו כאשר בני אדם מאכילים אותם.
תזונה

השחף הצפוני אוכל-כול: ניזון מטרף, אוכל אשפתות ושודד מזון מחיות אחרות; בדרך כלל הוא מלקט רכיכות, סרטנים ושיירי מזון מחופים הנחשפים בשפל. כמה שחפים צפוניים מנקים את עורו של דג שמש מגובשש המכוסה בטפילים והדג צריך להתאזן על צידו בשביל הניקוי.
הערות שוליים

↑  שחף צפוני באתר הרשימה האדומה של IUCN
↑  שחף כספי במילון בעלי חיים א"י (תשכ"ג), 1963, באתר האקדמיה ללשון העברית
| --- | --- |
בקרת זהויות :  NLI: 987012431022505171
גארט הדלונד

| --- | --- |

 לידה:  3 בספטמבר 1984 (בן 40) רוזהאו, מיניסוטה, ארצות הברית 
 שם לידה:  Garrett John Hedlund 
 מדינה:  ארצות הברית 
 תקופת הפעילות:  מ-2003 
 מקום לימודים:  תיכון הורייזון 
 בן או בת זוג:  קירסטן דנסט (2012–2016)  אמה רוברטס (מרץ 2019–ינואר 2022) 
 מספר צאצאים:  1 
 פרופיל ב-IMDb
 
גארט הדלונד, קומיק-קון 2015
גארט ג'ון הדלונד (אנגלית: Garrett John Hedlund; נולד ב-3 בספטמבר 1984) הוא שחקן, זמר ודוגמן אמריקאי. ידוע בשל תפקידיו בסרטים "ארבעה אחים", "אראגון", "טרון: המורשת" "בדרכים", "בתוך לואין דיוויס", "לא נשבר" ו"פרחים בבוץ".
ביוגרפיה

הדלונד נולד בעיר רוזהאו שבמינסוטה לקתרין אן ולרוברט מרטין הדלנד. גדל לצד אח ואחות בחווה, ביישוב הלא מוכרז וונאסקה שמדרום לרוזהאו. כנער עבר להתגורר עם אמו בעיר סקוטסדייל שבאריזונה, שם למד משחק באופן פרטי והתגלה על ידי סוכנות כישרונות. לאחר שסיים את לימודיו נסע בגיל 19 להתגורר בלוס אנג'לס, כדי לפתח קריירת משחק.
קריירה

כחודש בלבד אחרי שהגיע ללוס אנג'לס קיבל הדלונד את תפקיד הפריצה שלו בדרמת המלחמה התקופתית "טרויה", פאטרוקלוס דודו של גיבור המלחמה היווני אכילס (בראד פיט).
שיחק בנוסף בדרמת הספורט "אורות ליל שישי" בתור הפולבאק דון בילינגסלי.
ב-2005 שיחק בסרט הפשע "ארבעה אחים" בתור ג'ק מרסר, היוצא ביחד עם שלושת אחיו למצוא את רוצח אמו המאמצת.
ב-2006 הופיע הדלונד בפנטזיית ההרפתקאות "אראגון" בתפקיד מרטאג, אחיו למחצה של הנער אראגון.
ב-2007 שיחק בתפקיד ראשי במותחן הפעולה של במאי סרטי "המסור" ג'יימס ואן, "גזר דין מוות" ובדרמה הקומית "החוק על פי ג'ורג'יה".
בסוף 2010 זכה הדלונד לפרסום כלל עולמי בזכות תפקידו הראשי במותחן הפעולה העתידני "טרון: המורשת", בו שיחק בתור סם בנו של גאון המחשבים קווין פלין (ג'ף ברידג'ס).
בשנת 2011, הופיע בדרמה המוזיקלית "בכוח הקאנטרי" לצידה של זוכת האוסקר גווינת' פלטרו. בפסקול הרשמי של הסרט מבצע הדלונד את השיר "Chances Are" ובמהדורה נפרדת שישה שירים נוספים.
בשנת 2012, השתתף בסרט "בדרכים", לצידה של קירסטן דנסט. בעקבות הסרט, השנים החלו לצאת.
בשנת 2013, שיחק בסרט "בתוך לואין דיוויס" לצידו של אוסקר אייזק, והשתתף בקליפ של להקת קינגס אוף ליאון לשיר "Beautiful War".
ב-2014, שיחק בסרטים "שיר ערש" ו"לא נשבר" בבימויה של אנג'לינה ג'ולי. בשנת 2015, הופיע בסרטים "מוג'ייב" ו"פן". בשנת 2017 שיחק בדרמה התקופתית "פרחים בבוץ". בשנת 2019 שיחק במותחן של נטפליקס, משולש הגבולות לצידו של בן אפלק.
בשנת 2023 לוהק לתפקיד מרכזי בתור גארט מונטגומרי בסדרה "באס ריבס" העוקבת אחר אופיו וחייו של באס ריבס (אנ'), הסוכן השחור הראשון בשירות המרשלים של ארצות הברית. הסדרה היא פריקוול רביעי לסדרת הדרמה והמערבון "ילוסטון" מבית רשת פרמאונט (אנ') והיא תעלה במהלך סוף השנה.
חיים אישיים

בשנת 2012 החל לצאת עם השחקנית קירסטן דנסט, איתה שיחק בסרט "בדרכים". השניים התארסו אך נפרדו זמן קצר לאחר מכן ב-2016.
החל ממרץ 2019 הוא בזוגיות עם השחקנית אמה רוברטס, וב-27 בדצמבר 2020 נולד בנם הראשון, רודס רוברט. סנדקו של הילד הוא זמר הקאנטרי טים מקגרו. בינואר 2022 הודיעו השניים על פרידתם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | טרויה | פאטרוקלוס |  |
| 2004 | אורות ליל שישי | דון "דוני" בילינגסלי |  |
| 2005 | ארבעה אחים | ג'ייק "ג'קי" מרסר |  |
| 2006 | אראגון | מרטאג |  |
| 2007 | החוק על פי ג'ורג'יה | הרלן וילסון |  |
| 2007 | גזר דין מוות | בילי דארלי |  |
| 2010 | טרון: המורשת | סמואל "סאם" פלין |  |
| 2010 | בכוח הקאנטרי | בו האטון |  |
| 2012 | בדרכים | דין מוריארטי/ניל קסידי |  |
| 2013 | בתוך לואין דיוויס | ג'וני פייב |  |
| 2014 | Lullaby | ג'ונתן לווינשטיין |  |
| 2014 | לא נשבר | קומנדר ג'ון פיצג'רלד |  |
| 2015 | Mojave | תומאס "תום" |  |
| 2015 | פן | קפטן הוק |  |
| 2016 | מצדיעים לך, בילי לין! | סמל דייוויד דיים |  |
| 2017 | פרחים בבוץ | ג'יימי מקאלן |  |
| 2018 | Burden | מייק בורדן |  |
| 2019 | משולש הגבולות | בן מילר |  |
| 2020 | ארץ החלומות | פרי מונטרוי |  |
| 2020 | Dirt Music | לות'ר "לו" פוקס |  |
| 2021 | ממשלת ארצות הברית נגד בילי הולידיי | הארי ג'יי אנסלינגר |  |
| 2023 | The Tutor | אית'ן קמפבל |  |
| 2023 | Desperation Road | ראסל |  |
| 2023 | בתו של מלך הביצה | סטיבן פלטייר |  |
| 2024 | The Absence of Eden | שיפ |  |
| 2024 | Barron's Cove | קיילב |  |
| TBA | The Ploughmen | ולנטין מילימאקי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | פסיפס | ג'ואל הארלי | תפקיד ראשי; 6 פרקים |
| 2021 | אהבה מודרנית | ספנס | פרק: "In the Waiting Room of Estranged Spouses" |
| 2021 | Reservation Dogs | דייוויד | פרק: "What About Your Dad" |
| 2022 - הווה | טולסה קינג | מיצ' קלר | תפקיד ראשי; 9 פרקים |
| 2023 | Lawmen: Bass Reeves | גארט מונטגומרי | פרק: "Part III" |
| TBA | קרימינל (אנ') |  | סדרה עתידית של אמזון פריים וידאו |
הערות שוליים

↑  Hough, Alexanda (January 14, 2021). Emma Roberts FinallY Shares a First Glimpse of Her Baby Boy—& Reveals His Name. Pure Wow. Retrieved January 17, 2021
↑  Christopher Luu, Emma Roberts and Garrett Hedlund's Son Has a Very Famous Godfather, instyle.com, ‏19 בפברואר 2021 (באנגלית)
| --- | --- |
בקרת זהויות :  NLI: 987007460055305171  PLWABN: 9810545502205606  BIBSYS: 6089509  BNE: XX5435160  BnF: cb15797273c (data)  GND: 1013827198  ISNI: 0000 0003 6614 6718  LCCN: no2005055007  MusicBrainz: 6acf524d-bf19-434e-ac52-3cada75366ff  NKC: xx0165377  NLK: KAC2020K7242  NTA: 374573727  SUDOC: 153833092  VIAF: 230795549   WorldCat (עם VIAF): 230795549
תולעת שרוך הנעל

| תולעת שרוך הנעל |
| --- | --- |

מיון מדעי
ממלכה:: בעלי חיים
מערכה:: תולעי סרט
מחלקה:: Pilidiophora
סדרה:: Heteronemertea
משפחה:: Lineidae
סוג:: Lineus
מין:: תולעת שרוך הנעל
שם מדעי
 Lineus longissimus ‏גונרוס, 1770

תולעת שרוך הנעל (Lineus longissimus) היא אחת מבעלי החיים הידועים הארוכים ביותר, עם פרטים באורך של עד 55 מטרים. הריר שלה רעיל.
טקסונומיה

תולעת שרוך הנעל ממוינת במערכת תולעים שטוחות.
תיאור

התולעת עשויה להגיע לאורך גדול מאוד, אך רוחבה נע בדרך כלל בין 5 ל-10 מילימטרים בלבד. צבע הגוף הוא חום עם פסים אורכיים בהירים. הריר מכיל רעל עצבי חזק המשמש כהגנה נגד טורפים. כאשר נוגעים בתולעת היא מייצרת כמויות גדולות של ריר סמיך בעל ריח חריף.
פרט שנשטף לחוף בעקבות סערה קשה ליד סנט אנדרוס, סקוטלנד, בשנת 1864, היה ארוך יותר מ-55 מטרים, יותר ארוך מהפרט של מדוזת רעמת האריה הארוך ביותר שנמצא - בעל החיים הארוך ביותר המוכר למדע עד אז, עם זאת התיעוד של האורך הקיצוני הזה צריך להילקח בעירבון מוגבל, כי גופות התולעים גמישות ביותר, ויכולות להימתח בקלות ליותר מהאורך המקורי שלהם.
כמו תולעי סרט אחרות, תולעת שרוך הנעל ניזונה בעזרת חדק, עם מקבץ מחטים דביקות בקצה המשמשות לשיתוק הטרף.
בית גידול

את תולעת שרוך הנעל ניתן למצוא בחופים חוליים, חופים בוציים, ובבריכות סלעים (אנ').
גלריה

תולעת שרוך הנעל (קובץ TIFF)
תולעת שרוך הנעל בבית גידולה
סרטון של תולעת שרוך הנעל אוכלת
הערות שוליים

↑  Strand, M., Sundberg, P. 2010
↑  Longest animal, ספר השיאים של גינס
ועידת השולחן העגול

ועידת השולחן העגול, המשלחת היהודית
ועידת השולחן העגול: המשלחת הערבית, פברואר 1939
ועידת השולחן העגול, או בשמה הרשמי ועידת סנט ג'יימס (באנגלית: The St. James Conference; ידועה לעיתים בתור ועידת לונדון, באנגלית: London Conference), הייתה ועידה שהתקיימה בין 7 בפברואר ל-17 במרץ 1939 והיוותה את ניסיון הגישור האחרון של ממשלת בריטניה לבעיית הסכסוך היהודי-ערבי. מקור שמה הרשמי בשמו של הארמון בלונדון בו נתקיימה.
הרקע לקיום הוועידה

הוועידה כונסה לאחר שוועדת וודהד נכשלה ומסקנותיה נדחו על ידי הערבים והיהודים כאחד. סיכומי ועדת וודהד כללו שתי הצעות חלוקה חדשות, המנוגדות להצעת ועדת פיל, שפורסמו ב-9 בנובמבר 1938.
ב-7 בנובמבר 1938 מסרה ממשלת בריטניה שבכוונתה לכנס ועידה ערבית-יהודית, שישתתפו בה גם נציגים ממדינות ערב.
כפועל יוצא מכישלון הוועידות הקודמות, הזמינה הממשלה הבריטית להתייעצות סביב "שולחן עגול" נציגים יהודים מן התנועה הציונית ומארץ ישראל ונציגים ערבים פלסטינים וכן נציגים ממדינות ערב הסמוכות. ההתייעצות נקבעה לאפריל 1938, בימים של מתיחות בינלאומית חמורה, לאחר חתימת הסכם מינכן ובאווירה כללית של עמידה על סף מלחמת עולם. הבריטים נזקקו לעולם ערבי שקט וידידותי לאור החשש לפרוץ המלחמה, והיהודים לא נחשבו לכוח ממשי במזרח התיכון מבחינה מדינית או צבאית.
אינטרסים אלו הם שהביאו את הבריטים לשתף את נציגי מדינות ערב בוועידה הדנה על גורלה של ארץ ישראל, על מנת לרתום אותם בברית עם בריטניה. שיתוף זה היה בעוכרי היישוב היהודי, שכן הכנסת הגורם המדיני העוין לא יכלה לתרום דבר לשלום בין בני העמים בארץ ישראל, וכך פרץ ויכוח מר בקרב נציגי התנועה הציונית בנוגע להשתתפות בוועידה, שכונתה "ועידת מינכן הארץ-ישראלית". בסופו של דבר הוחלט להשתתף בשיחות אלו.
ההכנות לוועידה

ממשלת בריטניה סירבה בתחילה להזמין את המנהיגים הערבים הפלסטינים שהיו אחראים ל"מסע הרצח והאלימות" (המרד הערבי הגדול שהחל ב-1936), אולם ב-15 בנובמבר הודיע הוועד הערבי העליון שהוא המייצג הבלעדי של הפלסטינים, ובריטניה נסוגה מעמדתה זו. היא התירה לגולים הפלסטינים באיי סיישל להצטרף למשלחת הערבית. הוועד הערבי העליון גם דרש בהודעתו שהוועידה תהיה בריטית-ערבית בלבד, ללא ייצוג ליהודים, משום ש"העם הערבי אינו מכיר ביהודים כצד לבעייתו ולא יישא-וייתן עמם על גורלו".
ב-17 בינואר 1939 נתכנסו בקהיר נציגי המדינות הערביות שהוזמנו לוועידה (מלבד ירדן) כדי להתייעץ לגבי העמדות הערביות שיוצגו בה. בהתייעצויות נקבע שהמדיניות הערבית תהיה אחידה: אין משא ומתן עם היהודים; הפסקת ההגירה היהודית לארץ ישראל והפסקת קניית הקרקעות היהודית; מדינה עצמאית בעלת רוב ערבי בארץ ישראל, הקשורה עם בריטניה כמו עיראק ומצרים; שיעור האוכלוסייה היהודית בתוך האוכלוסייה הכללית של ארץ ישראל לא יעלה על זה הקיים. לנקודות הללו הוסיף מוחמד מחמוד פאשא, ראש ממשלת מצרים, שלוש נקודות נוספות: ליהודים תישמרנה זכויותיהם האזרחיות; תהיה אוטונומיה לעיריות בעניינים המקומיים; העברית תהיה שפה שנייה באזורים היהודיים. כמו כן, נקבע שלגבי כל הצעה לפתרון שתועלה בוועדה, תכריע המשלחת הפלסטינית.
משתתפי הוועידה > המשלחת היהודית

בראש המשלחת היהודית עמד הד"ר חיים ויצמן והשתתפו בה דוד בן-גוריון, משה שרתוק (לימים שרת) וכן כ-40 איש נוספים. את המשלחת מטעם הוועד הלאומי הוביל יצחק בן-צבי וכן השתתף בו משה בלוי, נציג אגודת ישראל והיישוב הישן.
משתתפי הוועידה > המשלחת הערבית

הרכב המשלחת הערבית: ג'מאל אל-חוסייני (ראש המשלחת, רשמית: ממלא מקום "הנשיא" אמין אל-חוסייני, שנשאר בביירות), עווני עבד אל-האדי, מוסא אל-עלמי, ג'ורג' אנטוניוס (מזכיר כללי של כל המשלחות הערביות), חוסיין אל-ח'אלידי, אלפרד רוק, אמין אל-תמימי, ראע'ב נשאשיבי ויעקוב פראג'. מזכיר המשלחת היה פואד סאבא. אל-עלמי השתתף בוועדה שעסקה במכתבי מקמהון ואילו אל-חוסייני ואנטוניוס השתתפו בוועדה למדיניות.
ג'מאל אל-חוסייני פעל לגייס תמיכה ערבית בעמדה הפלסטינית. אמין אל-חוסייני, ששהה בגלות בלבנון, התעדכן באופן שוטף על מהלך הדיונים והנחה את חברי המשלחת.
בתור יועץ למשלחת הערבית שימש מייקל מקדונל לשעבר "זקן השופטים" הבריטי בארץ ישראל.
בוועידה השתתפו גם נציגי חמש מדינות ערב עצמאיות ועצמאיות-למחצה: מצרים, ערב הסעודית, תימן, עיראק ועבר הירדן. ביניהם היו ראשי ממשלות מצרים, עיראק וסעודיה. השתתפותם של השליטים הערבים הללו הייתה תקדים בעל משמעות חמורה ליהודים, מאחר שבעיית ארץ ישראל הייתה מעתה לא רק בין היהודים לפלסטינים, אלא בין היהודים לעולם הערבי כולו. סוריה ולבנון היו תחת שלטון מנדטורי ולא הוזמנו בשל התנגדות צרפת.
מהלך הוועידה

הוועידה נפתחה ב-7 בפברואר 1939. כבר מראשיתה סירבו נציגי הערבים לשבת לשולחן אחד עם נציגי היישוב היהודי, ולכן כל אחת מהנציגויות קיימה כינוס נפרד של הוועידה עם הבריטים, ובכך הפכו למתווך.
בשעה 10:30 בבוקר נכנסה המשלחת הערבית לארמון סנט-ג'יימס בשער "פריאר'ס קורט". ב"חדר המלכה אן" נערכה השקת כוסיות ולאחר מכן התיישבו המנהיגים הערבים ב"חדר התמונות", שבו תלויים דיוקנותיהם של המלכים והנסיכים של בריטניה. אליהם הצטרפו ראש ממשלת אנגליה, נוויל צ'מברלין, שר החוץ הלורד האליפקס, שר המושבות מלקולם מקדונלד, שני תתי-שרים ומספר פקידים בכירים, שהתיישבו מול המשלחת הערבית. צ'מברלין נשא ברכה קצרה ושני נציגים ערבים השיבו לו. המשלחת הערבית עזבה את הארמון בשער שדרכו נכנסה. בשעה 11:45 שוב נכנסה הפמליה הבריטית אל "חדר התמונות", הפעם אל מול המשלחת הציונית, שנכנסה לארמון דרך "שער הצירים". צ'מברלין נשא אותה ברכה, שהפעם הופנתה אל "היהודים". ויצמן, בן-צבי וסטפן וייז השיבו לו בשם המשלחת. בתום הישיבה, יצאה גם המשלחת היהודית מהארמון דרך השער שדרכו נכנסה.
נציגי היהודים, בראשות חיים ויצמן, קראו בהסתמך על הצהרת בלפור ועל המנדט הבריטי לאפשר עלייה לארץ ישראל, כזו שתתרום לפתרון בעיית הפליטים היהודים באירופה. כמו כן פנו לאנגלים בבקשה לא לעזוב את היהודים "בשעה השחורה ביותר בתולדות עם ישראל", והדגיש כי "פיוס שונאים על חשבון הזנחתם של ידידים לא יצעיד קדימה את ענייניה של בריטניה". ניתן לסכם את תביעות נציגי היהודים בסעיפים הבאים:
מימוש עקרון יכולת הקליטה הכלכלית ותמיכה בעליה יהודית בקנה מידה גדול, בין היתר כלכלית באמצעות מלווה בינלאומי ליישוב פליטים בארץ ישראל.
סיוע להתיישבות היהודית באמצעות מסירת כל הקרקעות בארץ ישראל שסומנו כבלתי ניתנות לעיבוד.
הקמת כוח הגנה יהודי קבוע שיבטיח מחד את ביטחון היישוב היהודי, ומאידך יקל את עול המלחמה מהבריטים במידה ואלו ייקלעו למתיחות.
נציגי הערבים דחו את השימוש בהצהרת בלפור והציבו כדרישה את ההבטחה המרכזית שקיבלו, לטענתם, במסגרת מכתבי חוסיין-מקמהון בשנים 1915–1916 - עצמאות לערביי ארץ ישראל. כמו כן דרשו הנציגים את הפסקת העלייה וקניית הקרקעות על ידי היהודים. כל זאת דרשו תמורת ברית עם בריטניה והתחייבות לשמור על זכויות המיעוט היהודי בארץ ישראל. על מנת לברר את העניין, פרסמו הבריטים את מכתבי חוסיין-מקמהון באופן רשמי לראשונה, ואז התברר כי הם כתובים בלשון מעורפלת ולא ניתן להבין את הנטען על ידי הערבים באופן חד-משמעי, ובריטניה טענה שלא היו דברים מעולם וארץ ישראל לא נכללה בהבטחות אלו.
ב-15 בפברואר 1939 העלה מלקולם מקדונלד הצעה, שהתבססה על רעיון שהעלה הרברט סמואל ב-1937, לאפשר עלייה של יהודים לארץ ישראל, עד שאחוזם באוכלוסייה יגיע ל-40%. המשך עלייה מעבר לאחוז זה יצריך הסכמה של הערבים. בן-גוריון התנגד להצעה זו ושלל אותה באופן חד-משמעי.
כינוסי הוועידה הנפרדים לא קידמו את המשא ומתן, וב-23 בפברואר 1939 נערכה פגישה לא רשמית בין שני הצדדים. בפגישה זו התברר שהממשלה הבריטית נוטה לכיוון העמדות של נציגי הערבים, ומלקולם מקדונלד הכריז על שתי פעולות שלראייתו יש לנקוט:
סיום המנדט והקמת מדינה ערבית עצמאית בארץ ישראל, הקשורה בברית עם בריטניה.
הגשמת הכרזה זו מיד לאחר שיהא שלום בארץ.